Kurt Böhme

Kurt Böhme (5. mai 1908 - 20. desember 1989) var en tysk operasanger med stemme i bass-leiet.

Biografi 
Han ble født i Dresden, Tyskland, hvor han studerte hos Adolf Kluge ved konservatoriet. Han debuterte i 1930 i Bautzen i Der Freischütz, og sang både Kaspar (en signaturrolle han skulle fremføre omtrent 350 ganger) og, etter et 3-minutters kostymeskifte, eremitten. Fra 1930–1950 var han medlem av statsoperaen i Dresden, i 1949 ble han medlem av Bayerische Staatsoper i München og i 1955 medlem av Wiener Staatsoper. På 1950- og 1960-tallet ble han kjent over hele verden på grunn av sitt skuespillertalent, og spilte buffo-rollen Baron Ochs (mer enn 500 forestillinger) så vel som de 'tyngre' rollene: Kaspar (1954 med Wilhelm Furtwängler), Fafner (1958–1964 med Georg Solti), og "Matteo" i Fra Diavolo (Dresden november 1944).

Han var mest kjent for sine tolkninger av Wagner-roller, og Mozarts store bassroller (Osmin, Sarastro og Il Commendatore), og Baron Ochs von Lerchenau i Strauss' Der Rosenkavalier. Repertoaret hans vokste til 120 roller, inkludert en imponerende liste over premierer som inkluderer Strauss' Arabella (1933) og Die schweigsame Frau (1935), Sutermeisters Romeo und Julia (1940) og Die Zauberinsel (1942), Werner Egks Irische Legende (1955), Rolf Liebermanns Schule der Frauen (1957) og Isang Yuns Sim Tjon (1972).

Han kan høres på en rekke CD-er, og sett på video i en talerolle (videofilm fra da han var 75 år gammel): tredjepresten i Tryllefløyten (en forestilling fra Bayerische Staatsoper, 1983, dirigert av Wolfgang Sawallisch med Lucia Popp, Francisco Araiza og Kurt Moll). En av hans tidligste innspilte forestillinger, førtito år tidligere (1941), var i rollen som taleren i visdommens tempel i den samme operaen.

Böhme døde av hjertesvikt i München i 1989 hvor han også ble gravlagt.

Utvalgt diskografi 

 Ludwig van Beethoven: Fidelio – Lorin Maazel, 1964 Decca
 Wolfgang Amadeus Mozart: 
 Bortførelsen fra Seraillet – Eugen Jochum, 1965 Deutsche Grammophon
 Don Giovanni – Josef Krips, 1955 Decca
 Tryllefløyten – Karl Böhm, 1964 Decca
 Rekviem – Karl Böhm, 1956 Philips
 Richard Strauss: Rosenkavaleren – Karl Böhm, 1959 Deutsche Grammophon
 Richard Wagner:
 Rhingullet – Georg Solti, 1958 Decca
 Siegfried – Georg Solti, 1962 Decca – Karl Böhm 1966, Philips
 Carl Maria von Weber: Jegerbruden – Wilhelm Furtwängler, 1954 EMI – Eugen Jochum, 1959 Deutsche Grammophon

Referanser

Eksterne lenker 
 
 
 
 
 
 Biografi – Bach Cantatas 
 Kurt Böhme  hos bayreuther-festspiele.de

Tyske operasangere
Basser